Държавен вестник, бр. 114, 2025 г., стр. 3

БРОЙ  114	
Д Ъ Р Ж А В Е Н  В Е С Т Н И К 	
СТР.  3  
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 336
ОТ 19 ДЕКЕМВРИ 2025 Г.
за одобряване на допълнителни разходи по 
бюджета на Министерството на иновациите 
и растежа за 2025 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерството на иновациите 
и растежа за 2025 г. в размер до 5 707 800 лв. 
за прилагане на финансови мерки по Закона 
за насърчаване на инвестициите в подкрепа 
на сертифицирани инвестиционни проекти.
(2) Средствата по ал. 1 да се осигурят за 
сметка на предвидените разходи по централ­
ния бюджет за 2025 г.
Чл. 2. (1) Със сумата по чл. 1, ал. 1 да се 
увеличат разходите по бюджета на Минис­
терството на иновациите и растежа за 2025 г. 
за изпълнение на „Политика в областта на 
развитието на инвестициите и иновациите в 
подкрепа на растежа на българската иконо­
мика“, по бюджетна програма „Насърчаване 
на инвестициите“.
(2) Със сумата по чл. 1, ал. 1 да се увели­
чат показателите по чл. 20, ал. 3 от Закона 
за държавния бюджет на Република България 
за 2025 г.
Чл. 3. Министърът на иновациите и рас­
тежа да извърши съответните промени по 
бюджета на Министерството на иновациите 
и растежа за 2025 г. на базата на фактически 
извършени разходи и да уведоми министъра 
на финансите.
Чл. 4. Министърът на финансите да из­
върши произтичащите от чл. 1 промени по 
централния бюджет за 2025 г.
Заключителни разпоредби
§ 1. Постановлението се приема на осно­
вание чл. 109, ал. 3 от Закона за публичните 
финанси.
§ 2. Изпълнението на постановлението се 
възлага на министъра на иновациите и растежа.
§ 3. В Постановление № 157 на Министер­
ския съвет от 2022 г. за определяне на органите 
и структурите, отговорни за изпълнението на 
Плана за възстановяване и устойчивост на 
Република България, и на техните основни 
функции (обн., ДВ, бр. 54 от 2022 г.; изм. 
и доп., бр. 70 и 85 от 2022 г., бр. 47 и 63 от 
2023 г., бр. 27 и 64 от 2024 г.; попр., бр. 75 от 
2025 г.), в приложение № 1 към чл. 3, ал. 1, 
т. 3, в код „C12.I1“ абревиатурата „КП“ се 
заменя със „СНД и КП“.
§ 4. Постановлението влиза в сила от 
19 декември 2025 г.
За министър-председател:
Томислав Дончев
Главен секретар на Министерския съвет: 
Габриела Козарева
7743
ПОСТАНОВЛЕНИЕ № 337
ОТ 19 ДЕКЕМВРИ 2025 Г.
за одобряване на допълнителни трансфери по 
бюджетите на общините за 2025 г. за изпъл­
нение на дейности по национални програми, 
одобрени с Решение № 294 на Министерския 
съвет от 2025 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни транс­
фери по бюджетите на общините за 2025 г. в 
размер на 136 574 лв. за финансово осигуря­
ване на дейности по Национална програма 
„Информационни и комуникационни техно­
логии (ИКТ) в системата на предучилищното 
и училищното образование“ – 129 927 лв., и 
на Национална програма „Професионално 
образование и обучение“, модул 2 „Модерни­
зиране на учебно и изпитно съдържание“ – 
6647 лв., разпределени съгласно приложението.
(2) Допълнителните трансфери по ал. 1 
да се осигурят за сметка на намаляване на 
утвърдените разходи по „Политика в област­
та на всеобхватното, достъпно и качествено 
предучилищно и училищно образование. 
Учене през целия живот“, бюджетна програма 
„Осигуряване на качеството в системата на 
предучилищното и училищното образование“, 
по бюджета на Министерството на образова­
нието и науката за 2025 г.
(3) Допълнителните трансфери се предоста­
вят по бюджетите на общините от централния 
бюджет под формата на обща субсидия за де­
легираните от държавата дейности за сметка 
на намаляване на бюджетното взаимоотно­
шение на централния бюджет с бюджета на 
Министерството на образованието и науката 
за 2025 г.
Чл. 2. Със сумата по чл. 1, ал. 1 да се на­
малят показателите по чл. 16, ал. 3 от Закона 
за държавния бюджет на Република България 
за 2025 г.
Чл. 3. Министърът на образованието и 
науката да извърши съответните промени по 
бюджета на Министерството на образованието 
и науката за 2025 г. и да уведоми министъра 
на финансите.
Чл. 4. Министърът на финансите да извър­
ши налагащите се промени по централния 
бюджет, включително по бюджетните вза­
имоотношения на общините с централния 
бюджет за 2025 г.